Source: http://www.bihon.ro/spectacol-cu-public-csm-csu-oradea-a-invins-timba-timisoara-cu-scorul-de-100-76/1957879
Timestamp: 2018-07-22 01:29:16+00:00

Document:
Spectacol cu public: CSM CSU Oradea a învins Timba Timişoara cu scorul de 100-76 - BIHON
la	23. decembrie 2017 23:28
Echipa orădeană a obţinut, conform aşteptărilor, o victorie categorică în meciul cu Timba, din etapa a 10-a a Ligii Naţionale de baschet masculin.
FOTO: CSM CSU Oradea - Timba Timișoara
Partida în sine a fost fără istoric, superioritatea gazdelor fiind evidentă. Orădenii au făcut spectacol, oferind numerosului public prezent la sală o dispută agreabilă. După primul angajament, spectatorii au aruncat pe parchet jucării de pluş, conform tradiţiei încetăţenite la meciurile de baschet din preajma Crăciunului.
Formaţia noastră s-a distanţat încă din start, în faţa unei echipe modeste, care n-a marcat decât 31 de puncte până la pauza mare.
Din echipa gazdă a absentat internaţionalul Bobe Nicolescu, accidentat, precum şi Pedja Stamenkovic, lăsat în bancă în condiţiile în care doar şase străini pot juca într-un meci.
Au făcut suta
Fără a se întrebuinţa prea mult, orădenii s-au distanţat pe tabela de marcaj, ecartul ajungând până la 37 de puncte, scor 87-50 (’34). În sfertul patru, antrenorul Cristian Achim a trimis pe teren toţi jucătorii autohtoni, iar oaspeţii au mai redus din deficit. CSM CSU a atins borna de 100 de puncte, Gavrilă fiind cel care a marcat ultimul coş al gazdelor.
Echipa noastră va avea o misiune mult mai dificilă joi, când va primi tot pe terenul propriu vizita formaţiei CSM Steaua EximBank, în cadrul ultimei etape a turului. Partida va avea loc cu începere de la ora 18:00.
CSM CSU Oradea: Ionescu 8 (2×3), Milosevic 10 (1), Pasalic 13 (3), Valeika 8, Trotter 7 (1), B. Ţîbîrnă 2, Mandache 14 (4), Gavrilă 6, Pop, Gajovic 15 (2), Zeno 13 (3), Meluţ 4 (1). Antrenor: Cristian Achim.
Timba Timişoara: Boloni, Reljic 19 (3×3), Kovacevic 6, Florveus 14, Naylor 24 (3), L. Rotariu 8 (2), M. Lazăr 2, Balmuş 3 (1), Veina. Nu a jucat Medgyesi. Antrenor: Bogdan Murărescu
Arbitri: Fabiana Martinescu, Bukuresti László, Marius Epure. Comisar FR Baschet: Viorel Constantinescu
Taguri: aruncare jucarii, baschet masculin, CSM CSU Oradea, liga nationala, timba timisoara, victorie

References: CSM 
 CSM 
 CSM 
 CSM 

CSM 
 CSM